Richard Simmons

Hyfforddwr ffitrwydd a seren deledu o'r Unol Daleithiau oedd Milton Teagle "Richard" Simmons (12 Gorffennaf 1948 – 13 Gorffennaf 2024). Roedd yn fwyaf cyfarwydd am ei gyfres fideo cadw'n heini Sweatin' to the Oldies. Roedd yn gymeriad lliwgar, swnllyd a bywiog.

Cychwynnodd yn y maes cadw'n heini pan agorodd gampfa o'r enw 'Slimmons' yn Beverly Hills, California gan ganolbwyntio ar golli pwysau a chadw'n iach.

Yn y 2010au roedd yn hyrwyddo'r ymgyrch cadw'n heini a iach "No Child Left Behind Act" mewn ysgolion yn yr Unol Daleithiau.

Bu farw ddiwrnod ar ôl dathlu ei ben-blwydd yn 76.

Cyfeiriadau

Categori:Genedigaethau 1948
Categori:Marwolaethau 2024
Categori:Cyflwynwyr teledu'r 20fed ganrif o'r Unol Daleithiau